open-index/open-wikipedia-markdown huggingface dataset:
பகவான்தாசு படேல்

**பகவான்தாசு படேல்** (*Bhagwandas Patel*) (பிறப்பு :19 நவம்பர் 1943) இந்தியாவின் குசராத்து மாநிலத்தைச் சேர்ந்த ஒரு நாட்டுப்புறவியலாளர் ஆவார். குசராத்து பழங்குடியின இலக்கிய ஆய்வுகளின் முன்னோடியாக இவர் கருதப்படுகிறார். வாய்மொழி இலக்கியங்களை இலக்கியவியலாளர்களின் கவனத்திற்கு கொண்டுவந்ததில் பகவான்தாசு படேல் முதன்மையானவர். 1995 ஆம் ஆண்டு பிலி என்னும் பழங்குடியின மக்களின் இராமயணக் கதையின் முதற்பதிப்பான **பிலி லோகாக்யான்: ரோம் சித்மா நி வரததே** எனும் நூலைத் தொகுத்தளித்தார்.

## மேற்கோள்கள்

பகுப்பு:வாழும் மக்கள்
பகுப்பு:1943 பிறப்புகள்
பகுப்பு:குசராத்தின் பண்பாடு
இறச்சகுளம்

**இறச்சகுளம்** () என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள இறச்சகுளம் பகுதியின் புவியியல் ஆள்கூறுகள்,  (அதாவது, 8°13'44.8"N, 77°25'50.2"E) ஆகும். நாகர்கோவில், பூதப்பாண்டி, தோவாளை, புத்தேரி, திருப்பதிசாரம், தேரேகால்புதூர் மற்றும் வடசேரி ஆகியவை இறச்சகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

இறச்சகுளம் பகுதியில் அமிர்தா கல்வி நிறுவனங்களின் ஓர் அலகான அமிர்தா பொறியியல் தொழில்நுட்பக் கல்லூரி அமைந்துள்ளது. இறச்சகுளம் பகுதியில் அரசினர் உயர்நிலைப் பள்ளி ஒன்று உள்ளது. இப்பள்ளியில், 2023-ஆம் ஆண்டு பிப்ரவரி மாதம் 14-ஆம் நாள், அப்பகுதியிலும், அதைச் சுற்றியுள்ள பகுதிகளிலுமுள்ள இயலாக் குழந்தைகளின் நலனுக்காக மருத்துவ முகாம் ஒன்று ஏற்பாடு செய்யப்பட்டுள்ளது.

இறச்சகுளம் பகுதியில் அமைந்துள்ள சந்தனமாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகிறது. மேலும், உதய மார்த்தாண்டேஸ்வரர் கோயில், முப்பிடாதியம்மன் கோயில், அழகிய மன்னார்சாமி கோயில் ஆகியவை இங்குள்ள முக்கியமான கோயில்களாகும்.

## மேற்கோள்கள்

## வெளி இணைப்பு
* GeoHack - இறச்சகுளம்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
செயராம் கைலாசு

**செயராம் கைலாசு** (*Jayaram Kailas*)  இந்தியாவைச் சேர்ந்த ஒரு  திரைப்பட இயக்குநர் ஆவார்..  66 ஆவது தேசிய திரைப்பட விருதுகளுக்கு விருதாளர்களை தெரிவு செய்யும் தேர்வுக் குழு நடுவராக  திரைப்பட விழாக்களின் இயக்குநரகத்தால் நியமிக்கப்பட்டார். அக்கல்தமயிலே பெண்ணு திரைப்படத்தை  இயக்கத்திற்காக 39 ஆவது கேரள திரைப்பட விமர்சகர்கள் சங்க விருது இவருக்கு வழங்கப்பட்டது.

## திரைப்படவியல்

## விருதுகளும் கௌரவங்களும்
* இயக்கத்திற்கான 39 ஆவது கேரள திரைப்பட விமர்சகர்கள் சங்க விருது
* 66ஆவது தேசிய திரைப்பட விருதுகள் நடுவர் குழு உறுப்பினர் 

## மேற்கோள்கள்

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
மரியா ரோஸ்ட்வோரோவ்ஸ்கி

**மரியா ரோஸ்ட்வோரோவ்ஸ்கி தோவர் தெ தயீசு கான்செகோ** ( *María Rostworowski Tovar de Diez Canseco*) (8 ஆகஸ்ட் 1915 - 6 மார்ச் 2016) பெரு நாட்டின் பண்டைய கலாச்சாரங்கள் மற்றும் இன்கா பேரரசு பற்றிய விரிவான வெளியீடுகளுக்காக அறியப்பட்ட ஒரு பெருவிய வரலாற்றாசிரியர் ஆவார்.

## சுயசரிதை
உரோஸ்ட்வோரோவ்ஸ்கி, பெரு நாட்டின் லிமாவில் உள்ள பாரன்கோ மாவட்டத்தில் பிறந்தார். இவரின் தந்தை ஜான் ஜாசெக் ரோஸ்ட்வோரோவ்ஸ்கி, ஒரு போலந்து உயர்குடிமகனாவர். இவரின் தாயார், ரீட்டா டோவர் டெல் வாலே, புனோவைச் சேர்ந்தவர். இவரது தாத்தா, அகஸ்டின் டோவர் அகுய்லர், செனட்டின் தலைவராக இருந்தார் . மேலும் இவரது மாமா, கரோல் ஹூபர்ட் ரோஸ்ட்வோரோவ்ஸ்கி ஒரு நாடக ஆசிரியராக இருந்தார். இவர் போலந்து, பெல்ஜியம், பிரான்ஸ் மற்றும் இங்கிலாந்தில் உள்ள பல்வேறு உறைவிடப் பள்ளிகளில் பயின்றார். அங்கு பிரெஞ்சு, ஆங்கிலம் மற்றும் போலிய மொழி ஆகியவற்றைக் கற்றுக்கொண்டார். சான் மார்கோஸ் தேசிய பல்கலைக்கழகத்தில் பெருவியன் வரலாற்றாசிரியர் ரவுல் போராஸ் பர்ரெனிசியாவின் மாணவி ஆவார். *பாப்புலர் ஆக்ஷன்* என்ற பெருவிய அரசியல் கட்சியின் தொடக்கத்தின் போது, கட்சியில் இவர் பங்கேற்றார்.

1975 முதல் 1980 வரை தேசிய வரலாற்று அருங்காட்சியகத்தின் இயக்குநராக, *தி நேஷனல் அகாடமி ஆஃப் ஹிஸ்டரி*யின் (*அகாடமியா நேஷனல் டி ஹிஸ்டோரியா*) துணைத் தலைவராகப் பணியாற்றினார். மேலும் லிமாவில் உள்ள பெருவியன் ஆய்வுகள் நிறுவனத்தில் முதன்மை குடியுரிமை அறிஞராகவும் இருந்தார். ஆகஸ்ட் 2015 இல் இவர் 100 வயதை எட்டினார் .

## இறப்பு
6 மார்ச் 2016 அன்று தனது 100வது வயதில்  இறந்தார்.

## சான்றுகள்

## வெளி இணைப்புகள்
**[http://archivo.iep.pe/textos/DDT/ddt72.pdf La Mujer en el Perů prehispánico] *, Lima: IEP (1995)
**[http://archivo.iep.pe/textos/DDT/ddt17.pdf La Mujer en la epoca prehispánica] *, Lima: IEP (1988)

பகுப்பு:2016 இறப்புகள்
பகுப்பு:1915 பிறப்புகள்
பகுப்பு:வரலாற்றாளர்கள்
நியோவாஸ்குலர் கிளக்கோமா

**நியோவாஸ்குலர் கிளக்கோமா**, (*Neovascular glaucoma*) என்பது இரண்டாம் வகை கண் அழுத்த நோய்களில் ஒன்றாகும்.  கண்ணின் கோணம் "புதிய இரத்த நாளங்களால்" மூடப்பட்டிருக்கும். எனவே "நியோவாஸ்குலர்" என்று பெயர்.  "கோணம்" என்பது உங்கள் கண்ணின் வண்ணப் பகுதியை உருவாக்கும் கருவிழிக்கும், கண்ணின் முன் பகுதியான கருவிழிப்படலத்திற்கும் இடையே உள்ள கோணமாகும். விழித்திரைக்குச் செல்லும் இரத்த ஓட்டம் குறைவாக உள்ள நபர்கள், இந்நோயால் பாதிக்கப்படும் அபாயம் உள்ளது. விழியின் கோணத்தில் புதிய அசாதாரணமான இரத்த நாளங்கள் உருவாகத் தொடங்கி, அதன் வடிகால் அடைபடும் போது நியோவாஸ்குலர் கிளக்கோமா ஏற்படுகிறது. இந்நிலையில் உள்ள நோயாளிகள் தங்கள் பார்வையை இழக்கும் அபாயம் உள்ளது.

சில நேரங்களில் குறிப்பாக கண்புரை அறுவைச் சிகிச்சை முடிந்த பிறகு இந்த நோய் தோன்ற வாய்ப்புள்ளது. கண்ணில் கட்டி இருந்தாலும் கண்ணீர் அழுத்தம்  அதிகரிக்கும். நோயின் ஆரம்ப கட்டத்திலேயே மருத்துவரின் பரிந்துரையின் பேரில் லேசர் சிகிச்சை எடுத்துக் கொண்டால் கண்ணின் உள் விழி அழுத்தம் அதிகரிக்காமல் கட்டுப்படுத்தலாம்.

## தடுப்பு முறைகள்
விழித்திரை நரம்பு அடைப்பு மற்றும் நீரிழிவு விழித்திரை நோய்கள் நியோவாஸ்குலர் கிளகோமாவின் பொதுவான அடிப்படைக் காரணங்கள் ஆகும்.  இந்த விழித்திரை நோய்களுக்கான ஆபத்து காரணிகளில் வயது, உயர் இரத்த அழுத்தம், நீரிழிவு மற்றும் இதய நோய் ஆகியவை அடங்கும். உண்மையில் சில வகையான நரம்பு அடைப்புகளுக்கு, உயர் கண் அழுத்த நோய்க்கு காரணி ஆகும். எனவே இரத்த அழுத்தம் மற்றும் நீரிழிவு நோயைக் கட்டுப்படுத்துவது மிகவும் முக்கியமானது. 65 வயது மற்றும் அதற்கு மேற்பட்ட அனைத்து நபர்களுக்கும், ஒவ்வொரு 1 முதல் 2 வருடங்களுக்கும் ஒரு விரிவான கண் பரிசோதனை செய்து கொள்ள வேண்டும். 

வடிகால் கோணத்தில் வளரும் புதிய இரத்த நாளங்கள் வடு மற்றும் குறுகலை ஏற்படுத்தலாம். இது இறுதியில் கோணத்தை முழுமையாக மூடுவதற்கு வழிவகுக்கும். இந்த செயல்முறையானது கண்ணில் உள்ள திரவம் வடிகால் அமைப்பை அணுக முடியாததால் கண் அழுத்தத்தை அதிகரிக்கிறது. நியோவாஸ்குலர் கிளௌகோமாவின் நிகழ்வுகளில், கண் அடிக்கடி சிவப்பு மற்றும் வலியுடன் இருக்கும். மேலும் பார்வைத் திறன் குறையும். 

## அறிகுறிகள்
நியோவாஸ்குலர் கிளகோமாவின் அறிகுறிகளில் கண் வலி, கண் சிவத்தல் மற்றும் பார்வைக் குறைபாடு ஆகியவை அடங்கும். இருப்பினும் நோயின் ஆரம்ப கட்டங்களில் எந்த அறிகுறிகளும் இல்லாமல் இருக்கலாம்.

## சிகிச்சை முறைகள்
நியோவாஸ்குலர் கிளௌகோமாவின் சிகிச்சைக்கு மருந்துகள், லேசர் சிகிச்சை மற்றும் கண் அறுவை  சிகிச்சைகள் மூலம் கண் அழுத்தத்தைக் குறைக்கலாம். இஸ்கிமிக் விழித்திரைக்கான சிகிச்சையில் விழித்திரை லேசர் (பான்-ரெட்டினல் ஃபோட்டோகோகுலேஷன்) பயன்படுத்தப்படுகிறது. இது விழித்திரையின் அசாதாரன இரத்த நரம்பு நாளத்தில் திரவ உற்பத்தியை (VEGF) குறைக்கிறது. உற்பத்தியைக் குறைக்கிறது மற்றும் அதற்கான எதிர்ப்பு மருந்துகளை கண்ணுக்குள் செலுத்தப்படுகிறது. இதனால் அசாதாரண இரத்த நாளங்கள் பின்வாங்கவும் அல்லது மறைந்துவிடும்.

## மேற்கோள்கள்

பகுப்பு:கண்
பகுப்பு:கண் நோய்கள்
பாபா பாலக் நாத்

**பாபா பாலக் நாத்** (*Baba Balak Nath*) இந்து தெய்வம் ஆகும். இவர் வட-இந்திய மாநிலமான இமாச்சல பிரதேசம் மற்றும் பஞ்சாபில் மிகுந்த மரியாதையுடன் வணங்கப்படுகிறார். இவரது முக்கிய வழிபாட்டுத் தலம் *தியோத்சித்* என்று அழைக்கப்படுகிறது. இந்த கோயில் சக்மோக் கிராமத்தின் மலையின் உயரமான சிகரத்தில் அமைந்துள்ளது.

## கலாச்சாரத்தில்
பாபா பாலக் நாத் தெய்வத்தைப் பற்றிய இந்தியத் திரைப்படங்கள் பின்வருமாறு: *அவதாரத்தின் ஷிவ் பகத் பாபா பாலக் நாத்* (1972), சதீஷ் பக்ரியின் *ஜெய் பாபா பாலக் நாத்* (1981).

## மேற்கோள்கள்

பகுப்பு:இந்து சமயம்
சேந்தமங்கலம் சேலை

thumb| செக்குட்டி பொம்மைகள்
**சேந்தமங்கலம் சேலை** (*Chendamangalam saree*) என்பது கேரளாவின் எர்ணாகுளம் மாவட்டம் சேந்தமங்கலத்தைச் சேர்ந்த பாரம்பரிய கையால் நெய்யப்படும் பருத்திப் புடவை ஆகும். இந்த சேலை கேரளாவின் சேந்தமங்கலம் கைத்தறி பாரம்பரியத்தின் ஒரு பகுதியாகும்.

## வரலாறு
கொச்சி இராச்சியத்தின் பரம்பரை தலைமை அமைச்சரான பாலியத் அச்சன் குடும்பத்திற்காக 16ஆம் நூற்றாண்டில் சேந்தமங்கலத்தில் குடியேறிய தேவாங்கர் செட்டியார் சமூகத்தால் இந்த நெசவு பாரம்பரியம் தொடங்கப்பட்டது. வளையச் சோதனையில் தேர்ச்சி பெறக்கூடிய மெல்லிய மஸ்லின் துணி வேட்டிகளை நெய்வதன் மூலம் இவர்கள் இந்த நெசவு முறையினைத் தொடங்கினார்கள். கைத்தறி பாரம்பரியம் கொச்சியின் பிரபுக்களின் கீழ் புடவைகள் மற்றும் பிற துணி உற்பத்தியாக வளர்ந்தது. 20ஆம் நூற்றாண்டின் தொடக்கத்தில் ஆதரவைக் குறைத்ததன் விளைவாக நெசவும் குறைந்துவிட்டது. இருப்பினும், 1954-ல் தோற்றுவிக்கப்பட்ட சேந்தமங்கலம் கைத்தறி கூட்டுறவுச் சங்கம் மற்றும் 1969-ன் கேரள கூட்டுறவுச் சங்கச் சட்டம் ஆகியவற்றின் மூலம் கைத்தறி தொழில் மறுமலர்ச்சி கண்டது.

இப்பகுதியில் 2018-ல் ஏற்பட்ட கேரளா வெள்ளத்தால் நெசவாளர்கள் பெரும் இழப்பை எதிர்கொண்டனர். *கேர் 4 சேந்தமங்கலம்* போன்ற கூட்டு முயற்சிகள் மற்றும் சமூக பங்கேற்பு மூலம் தறி இதன் பெருமையை மீண்டும் பெற்றது. சமூக தொழில்முனைவோர்களான இலட்சுமி மேனன் மற்றும் கோபிநாத் பாறைல் ஆகியோரால் தொடங்கப்பட்ட *செக்குட்டி பொம்மைகள்* என்ற தனித்துவமான முயற்சியும் தொடர்ந்தது. இது மறுமலர்ச்சிக்காக நிதி திரட்டுவதற்காக வெள்ளத்தால் அழிந்துபோன பாழடைந்த ஆடைகளால் பொம்மைகளை உருவாக்கியது. 2021 மே மாதம், இந்தியாவின் முதல் பெண் நீதிபதி அன்னா சாண்டியின் பிறந்தநாளை நினைவுகூரும் வகையில், சட்டத்தில் பெண்களுக்காக புதிய சேலை தொகுப்பு ஒன்றும் உருவாக்கப்பட்டது.

## அம்சங்கள்
இன்று கேரளாவில் காணப்படும் நான்கு புகழ்பெற்ற நெசவு மரபுகளில் இதுவும் ஒன்று. புடவை இதன் *புளியிலகரத்தால் (புளி இலை விளிம்பு)* வேறுபடுகிறது. இதில் மெல்லிய கருப்பு கோடு புடவையின் வளைவுடன் செல்கிறது. கூடுதலாகத் துணியின் ஊடு இழை *சுட்டிகாரா* மற்றும் கோடுகள் மற்றும் மாறுபட்ட அகலத்தில் கட்டங்களையும் கொண்டுள்ளது. புடவையில் பொதுவாகக் கேரள புடவை போன்று கசவு பயன்படுத்தப்பட்டுள்ளது. இந்த புடவைகள் அதிக நூல் எண்ணிக்கையுடன் 80 - 120 வரம்பில் தயாரிக்கப்படுகின்றன. மேலும் இரண்டு முதல் நான்கு நாட்கள் உடல் உழைப்பு ஒரு சேலையினை நெய்யத் தேவைப்படுகிறது.

## புவியியல் சார்ந்த குறியீடு
2010-ல், கேரள அரசு சேந்தமங்கலம் வேட்டிகள், சேலைகள்/முண்டுகளுக்கு புவியியல் சார்ந்த குறியீடுகளுக்காக விண்ணப்பித்தது. இதற்கு இந்திய அரசாங்கம் 2011ஆம் ஆண்டு அதிகாரப்பூர்வமாக புவியியல் குறியீடாக அங்கீகரித்தது. 

## மேலும் பார்க்கவும்

* குத்தாம்புள்ளி சேலை
* காசர்கோடு சேலை

## மேற்கோள்கள்

## வெளி இணைப்புகள்

* எத்னிக் உடைகள் இணையதளம்
பகுப்பு:எர்ணாகுளம் மாவட்டம்
பகுப்பு:இந்திய வகைக்குறிகள்
பகுப்பு:புடவைகள்
குளியல் யாத்திரை

thumb|ஜெகன்னாத குளியல் யாத்திரையின் போது தெய்வங்களின் உடலில் யானை உடை அணிவிக்கப்படுகிறது.
thumb|234x234px| குளிப்பதற்கு முன் துளசியை உடல் முழுவதும் பூசுகின்றனர்.
**குளியல் யாத்திரை** ( *Snana Yatra* ) (), **ஸ்நான ஜாத்ரா** ( சமசுகிருதத்தில் தெய்வம் நீராடும் திருவிழா என்று பொருள்படும்) என்றும் உச்சரிக்கப்படும் இது ஜெகன்னாதரின் மங்களகரமான பிறந்தநாள். இது இந்து மாதமான ஆனி மாதத்தில் வரும் முழுநிலவு நாளில் கொண்டாடப்படும் தெய்வங்களின் நீராட்டுத் திருவிழாவாகும்.

இது இந்துக்களுக்கு முக்கியமான பண்டிகை. இந்து நாட்காட்டியின்படி, ஜெகன்னாதர், பாலபத்ரர், சுபத்ரா, சுதர்சனர் மற்றும் மதன்மோகனா ஆகிய தெய்வங்கள் புரி ஜகன்னாதர் கோயிலிலிருந்து வெளியே கொண்டு வரப்பட்டு, படித்துறைக்கு ஊர்வலமாக எடுத்துச் செல்லப்படும். அங்கு இத்தெய்வங்களின் சிலை சம்பிரதாயமாக குளிக்க வைத்து, பக்தர்களுக்காக அலங்கரிக்கப்படுகின்றனர்.

## மத முக்கியத்துவம்
இந்நாளில் ஜெகன்னாதரை தரிசனம் செய்தால், பாவங்கள் நீங்கும் என்பது பக்தர்களிடையே நம்பிக்கை. விழாவில் லட்சக்கணக்கான பக்தர்கள் கோவிலுக்கு வந்து செல்கின்றனர். முதன்முதலில் தெய்வங்களின் சிலைகள் நிறுவப்பட்டபோது இந்த விழாவை மன்னர் இந்திரத்யும்னன் முதல் முறையாக ஏற்பாடு செய்ததாக கந்த புராணம் குறிப்பிடுகிறது.

## நடத்தப்படும் விழாக்கள்
முன்னதாக, தெய்வங்களின் சிலைகள் கர்ப்பகிரகத்திலிருந்து குளியல் மேடைக்கு ஒரு பெரிய ஊர்வலமாக கொண்டு வரப்படுகின்றன. தெய்வங்களை தரிசிக்க பக்தர்கள் வருகின்றனர்.

இந்த நாளில், கோயிலின் வடக்கு கிணற்றில் இருந்து மத மந்திரங்களுக்கு துணையாக எடுக்கப்படும் சடங்கு முறையில் சுத்திகரிக்கப்பட்ட நீரில் 108 பானைகளால் நிரப்பட்ட புனித நீரால் தெய்வங்கள் நீராட்டப்படுகின்றன. மாலையில், நீராடும் சடங்கின் முடிவில், ஜெகநாதரும் பாலபத்ரனும் பிள்ளையாரைக் குறிக்கும் யானை போன்றத் தலைக்கவசம் அணிந்து வருவர். கடவுளின் இந்த வடிவம் 'கஜவேஷம்' என்று அழைக்கப்படுகிறது.

பிறகு, கடவுள்கள் நோய்வாய்ப்படுவார்கள் என்று பாரம்பரியமாக நம்பப்படுகிறது. மேலும், நோய்வாய்ப்பட்ட அவர்கள் வைத்யத்தின் பராமரிப்பில் தனிமையில் ஓய்வெடுக்க ஒரு  அறையில் வைக்கப்படுகிறார்கள். **அனாசாரம்** என்று அழைக்கப்படும் இக்காலத்தில் கடவுள்களை பக்தர்களால் தரிசிக்க முடியாது. இந்த நேரத்தில் மூன்று பட சித்ர ஓவியங்கள் பக்தர்களுக்குக் காட்டப்படுகின்றன. அதற்குப் பதிலாக ராஜ வைத்யத்தின் ஆயுர்வேத மருந்து  மூலம் கடவுள்கள் பதினைந்து நாட்களில் குணமடைந்து தங்கள் பக்தர்களுக்கு தரிசனம் வழங்கத் தொடங்குகிறார்கள் என்று நம்புகின்றனர்.

அனாசார காலத்தில், ஜெகன்னாதர் அலர்நாதராக காட்சியளிக்கிறார் என்ற நம்பிக்கையில் பக்தர்கள் பிரம்மகிரியில் உள்ள அலர்நாத மந்திரத்திற்கு செல்கின்றனர் 

## சான்றுகள்

பகுப்பு:இந்து சமய விழாக்கள்
காசுமீர் இலக்கிய திருவிழா

**காசுமீர் இலக்கிய விழா** (*Kashmir Literature Festival*) என்பது சம்மு மற்றும் காசுமீரின் எழுத்தாளர்களின் திருவிழா ஆகும். இத்திருவிழாவின் மூலம் இலக்கிய உரையாடல்கள், விவாதங்கள் மற்றும் வாசிப்புகள் மூலம் கவிதை மற்றும் கலாச்சார பாரம்பரியம் போன்ற இலக்கியங்களை மேம்படுத்துவதில் கவனம் செலுத்தப்படுகிறது. சம்மு காசுமீர் வரலாற்றில் 2011 செப்டம்பரில் சிறீநகரில் உள்ள தில்லி பொதுப் பள்ளியில் இதனை முதன்முதலில் நடத்தத் திட்டமிடப்பட்டது. ஆனால் சில எழுத்தாளர்கள் ஏற்பாட்டாளர்களுக்கு எதிராக எதிர்ப்பு தெரிவித்ததை அடுத்து அது ரத்து செய்யப்பட்டது.

## நிகழ்வுகள்
முதல் நிகழ்வு *ஹாருத்* (இலையுதிர் காலம்) என்றும், இரண்டாவது நிகழ்வு *சவுந்த்* (வசந்தம்) என்றும் பெயரிடப்பட்டது. இந்நிகழ்ச்சியினை பிப்ரவரி 2015-ல் தூர்தர்ஷன் மற்றும் *ரேடியோ காஷ்மீர்* இணைந்து நடத்தத் திட்டமிடப்பட்டது. சம்மு காசுமீர் அரசு தன்னார்வ தொண்டு நிறுவனங்களுடன் இணைந்து இரண்டாவது நிகழ்வை நடத்தியது. இது கலை, இலக்கியம், ஊடகம் மற்றும் காஷ்மீரி திரைப்படத்துறை போன்றவற்றில் கவனம் செலுத்தியது.

## மேற்கோள்கள்

## மேலும் படிக்க

* 
* 

## மேலும் பார்க்கவும்

* ஜெய்ப்பூர் இலக்கிய விழா

பகுப்பு:காசுமீர்
பகுப்பு:இந்திய இலக்கிய விழாக்கள்
பிரித்தானிய வடக்கு போர்னியோ டாலர்

**பிரித்தானிய வடக்கு போர்னியோ டாலர்** (ஆங்கிலம்: *British North Borneo Dollar*; மலாய் மொழி: *Dolar Borneo Utara British*); என்பது 1882-ஆம் ஆண்டில் இருந்து 1953-ஆம் ஆண்டு வரை சரவாக்; சபா; (*British North Borneo*) மற்றும் புரூணை பிரித்தானிய காலனி நாடுகளில் பயன்படுத்தப்பட்ட பணத் தாள் (*Currency*) ஆகும். 

ஒரு பிரித்தானிய வடக்கு போர்னியோ டாலர் என்பது 100 செண்டுகளைக் (*100 cents*) கொண்டது; அல்லது 2 சில்லிங் (*Shilling*); 4 பென்சுகளை (*Pence*) கொண்டது. 

## பொது

ஒரு பிரித்தானிய வடக்கு போர்னியோ டாலர் ஒரு நீரிணை டாலருக்கு இணையாக இருந்தது. இதன் வாரிசாக வந்ததுதான் மலாயா; சிங்கப்பூர் பிரதேசங்களில் பயன்படுத்தப்பட்ட மலாயா டாலர் (*Malayan Dollar*) ஆகும்.

பிரித்தானிய வடக்கு போர்னியோ டாலர்; மலாயா டாலர் ஆகிய இரண்டு நாணயங்களும், 1953-இல் மலாயா பிரித்தானிய போர்னியோ டாலர் (*Malaya and British Borneo Dollar*) என்று மாற்றம் செய்யப்பட்டன. நாணயங்கள் (*Coins*) மற்றும் பணத் தாள்கள் (*Banknotes*) இரண்டும் பிரித்தானிய வடக்கு போர்னியோ நிறுவனத்தால் (*British North Borneo Company*) வெளியிடப்பட்டன.

### சப்பானிய யென்

பிரித்தானிய போர்னியோவில் சப்பானிய ஆக்கிரமிப்பு காலத்தில் (1942-1945), காகிதப் பணம் (*Paper Money*) 1 செண்டு முதல் 1000 டாலர்கள் வரையிலான மதிப்புகளில் வெளியிடப்பட்டன. இந்த நாணயம் 1 டாலர் = 1 சப்பானிய யென் என நிர்ணயிக்கப்பட்டது. 

இரண்டாம் உலகப்போருக்கு பிறகு, சப்பானிய நாணயம் மதிப்பற்றதாக அறிவிக்கப்பட்டது. 

## வரலாறு

பிரித்தானிய வடக்கு போர்னியோ டாலர்கள், முதலில் "பிரித்தானிய வடக்கு போர்னியோ நிறுவனம்" என்ற பெயரில் வெளியிடப்பட்டன. ஏனெனில் பிரித்தானிய வடக்கு போர்னியோ நிறுவனத்திற்கு 1881-ஆம் ஆண்டு வழங்கப்பட்ட அரச சாசனத்தின் (*Royal Charter*) கீழ் நாணயம் தயாரிக்கும் உரிமை அதனிடம் இருந்தது. 

பின்னர் 1903-ஆம் ஆண்டு தொடங்கி, அவை "வடக்கு போர்னியோ மாநிலம்" (*State of North Borneo*) எனும் அடையாளத்தில் அச்சிடப்பட்டன. இவை கடைசியாக 1941-இல் அச்சிடப்பட்டன. பின்னர் அவை படிப்படியாக அகற்றப்பட்டு, மலாயா டாலர் நாணயங்களாக மாற்றப்பட்டன.

## மேற்கோள்கள்

* 
* 

## மேலும் காண்க
* மலாயா டாலர்
* சரவாக் டாலர்

பகுப்பு:நாணயங்கள்
பகுப்பு:ஆசிய நாணயங்கள்‎ 
பகுப்பு:நாடுவாரியாக பணத்தாள்கள்‎ 
பகுப்பு:மலேசியப் பொருளாதாரம்
பகுப்பு:பிரித்தானிய போர்னியோ
பூனைப்பாம்பு

**பூனைப் பாம்பு** (*Boiga trigonata*) என்பது  தெற்கு ஆசியாவில் காணப்படும் ஒரு பாம்பு ஆகும். இது நஞ்சுள்ளது என்றாலும் இதன் நஞ்சு மனிதரைக் கொல்லுமளவுக்கு வீரியமானதாக இல்லை.

## விளக்கம்
alt=|இடது|thumb|250x250px| பூனைப்பாம்பு (லோனாண்ட், மகாராட்டிரம்)
*பூனைப்பாம்பின்* மேற்தாடையின் கடைவாயில் நச்சுப்பல்லைப் பெற்றிருக்கிறது. இந்த பாம்பின் கண்கள் பெரியதாக துருத்தியபடி இருக்கும். அதில் உள்ள பாவை செங்குத்தாக இருக்கும். இதன் உடல் பழுப்பு நிறத்தில் இருக்கும். கழுத்தில் இருந்து மேலிருந்து கீழே குதப்பகுதி வரை வெள்ளை நிற வரிகள் காணப்படும். இந்த பாம்பின் முக்கிய அடையாளமாக முக்கோண வடிவ தலையும் அதில் Y வடிவ தலைகீழான அடையாளமும் ஆகும். இது அச்சுறுத்தப்பட்டால் முன் உடலை S வடிவில் மடக்கியபடி எதிர்ப்பைக் காட்டும். மேலும் தன் மெல்லிய வாலை மேல் நோக்கி தூக்கி ஆட்டி எதிரியை திசை திருப்பி எச்சரிக்கும்.

இந்த பாம்பின் மொத்த நீளம் சுமார் 3 அடி (91&nbsp;செமீ) ஆகும். இதில் வாலின் நீளம் 7-அங்குளம் (18&nbsp;செ.மீ.) இருக்கும். 

## புவியியல் எல்லை
இது இலங்கை, இந்தியா, பாக்கித்தான், நேபாளம், வங்காளதேசம், ஆப்கானித்தான் (லெவிடன் 1959: 461), தெற்கு துருக்மெனிஸ்தான், தெற்கு உசுபெக்கிசுத்தான், தென்கிழக்கு தஜிகிஸ்தான், ஈரான் முழுவதும் பரவலாக உள்ளது.

## ஒத்த தோற்றம்
வலது|thumb|250x250px| ''பொய்கா திரிகோனாட்டா (சதாரா, மகாராஷ்டிரா)''
*பூனைப்பாம்பு* நிறத்திலும் வடிவத்திலும் நச்சுத்தன்மை வாய்ந்த பாம்பான *[[சுருட்டைவிரியன்]]* பாம்பை ஒத்துள்ளது. மேலும், இந்தியாவில், இந்த இரண்டு இனங்களும் கிட்டத்தட்ட ஒரே மாதிரியான புவியியல் எல்லையில் வாழ்கின்றன. 

## குறிப்புகள்

## வெளி இணைப்புகள்

* படங்கள்
* படங்கள்
பகுப்பு:இந்திய ஊர்வன
பகுப்பு:பாம்புகள்
பெடோமின் பூனைப்பாம்பு

**போயிகா பெட்டோமி** (*Boiga beddomei*), என்பது பொதுவாக **பெடோமின் பூனைப்பாம்பு** என்று அழைக்கப்படுகிறது. இது கொலுப்ரிடே குடும்பத்தில் உள்ள பின்புற-பற்கள் கொண்ட பாம்பு வகையாகும். இந்த சிற்றினம் இந்தியாவின் மகாராட்டிரா, குசராத்து மற்றும் கோவா மாநிலங்களில் மேற்குத் தொடர்ச்சி மலைகளில் காணப்படும் அகணிய உயிரி.

## புவியியல் வரம்பு
பெடோமி பூனைப்பாம்பு இந்தியாவில், மகாராட்டிரா மாநிலத்தில் (பீமாசங்கர், முல்சி, கொய்னா, வசோட்டா) மேற்குத் தொடர்ச்சி மலைகளின் வடக்குப் பகுதிகளில் காணப்படுகிறது. இது குசராத்து, கோவா மற்றும் வடக்கு கருநாடகா மலைத்தொடர்களிலும் காணப்படுகிறது.

## சொற்பிறப்பியல்
பிரித்தானியத் தரைப்படை அதிகாரி மற்றும் தாவரவியலாளர் ரிச்சர்ட் ஹென்றி பெடோம் (1830-1911) என்பவரின் பெயரால் *போயிகா பெட்டோமி* என இந்தப் பாம்பு பெயரிடப்பட்டது. 

## விளக்கம்
பெடோமி பூனைப்பாம்பு ஒரு மெலிந்த பாம்பு ஆகும். தன் தலை கழுத்திலிருந்து வேறுபட்டுக் காணப்படும். முதுகெலும்பு செதில்கள் வலுவாக விரிவடைந்து காணப்படும். முதுகுபுறம் சாம்பல் கலந்த பழுப்பு நிறத்தில் அடர் பழுப்பு முதுகெலும்பு குறுக்கு பட்டைகளுடன் இருக்கும். வயிற்றுப்பகுதியின் மேற்பரப்பு மஞ்சள்-நுரை நிறத்தில், கரும்புள்ளிகளுடன் காணப்படும்.

### செதில்கள்
19 சாய்ந்த வரிசைகளில் முதுகு செதில்கள் நடுப்பகுதியில் அமைக்கப்பட்டிருக்கும். முதுகெலும்பு பகுதியில் இவை வலுவாக விரிவடைந்து அறுகோணமாகக் காணப்படும். வயிற்றுப்புறத்தில் 238-252 எண்ணிக்கையிலும் வாலின் பக்கப்பகுதியில் 113-127 என்ற எண்ணிக்கையிலும் காணப்படும்.

## வாழ்விடம்
பெடோமி பூனைப்பாம்பின் விருப்பமான இயற்கை வாழ்விடம்  உயரத்தில் உள்ள பசுமையான காடுகள் ஆகும். இது இரவாடுதல் வகையினைச் சார்ந்தது. மரங்களில் வாழக்கூடியது.

## உணவு
பெடோமி பூனைப்பாம்பின் முக்கிய உணவாக ஓந்தி, தரைப்பல்லி, அரணை மற்றும் தவளை உள்ளது.

## இனப்பெருக்கம்
பெடோமி பூனைப்பாம்பின் முட்டையிடுவதன் மூலம் இனப்பெருக்கம் செய்யக்கூடியது. 

## மேற்கோள்கள்

## மேலும் படிக்க

## வெளி இணைப்புகள்

* https://web.archive.org/web/20030908172306/http://itgmv1.fzk.de/www/itg/uetz/herp/photos/Boiga_beddomei.jpg
* https://www.biotaxa.org/Zootaxa/article/view/zootaxa.4779.3.1

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
இந்திய-பாக்கித்தான் சைகை மொழி

**இந்திய-பாகித்தான் சைகை மொழி** ஆங்கிலச் சுருக்கம் (IPSL) என்பது தெற்காசிய துணைக்கண்டத்தில் குறைந்தபட்சம் 15 மில்லியன் செவித்திறன் குறைபாடு உடையோரால் பயன்படுத்தப்படும் சைகை மொழியாகும்.  பல்வேறு சைகை மொழிகளைப் போலவே, இந்திய மக்கள்தொகை கணக்கெடுப்பில் சைகை மொழிகளைப் பட்டியல் இடாததாலும், பெரும்பாலான சைகை மொழி ஆய்வுகள் இந்தியாவின் வடபகுதி மற்றும் நகர்ப்புறங்களில் கவனம் செலுத்தி இருப்பதாலும், சைகை மொழி பேசுவோர் குறித்தான எண்ணிக்கையை உறுதியாகக் கணிப்பது கடினமாக கருதப்படுகிறது. 2021 ஆம் ஆண்டு நிலவரப்படி, இந்திய-பாகிஸ்தானிய சைகை மொழி, உலகில் அதிகமாக பயன்படுத்தப்படும் சைகை மொழியாக கருதப்படுகிறது, மேலும் எத்னொலோக் என்ற இணைய பதிப்பகத் தகவல் படி, உலகில் அதிகம் பேசப்படும் மொழியாக 151 வது இடத்தைப் இந்த சைகை மொழி பிடித்துள்ளது.

சில மொழியியல் அறிஞர்கள் இந்தியா, பாக்கித்தான், வங்காளதேசம் மற்றும் நேபாளத்தில் உள்ள சைகை மொழி வகைகளை இந்திய-பாக்கித்தான் சைகை மொழியின் கிளை மொழிகளாகக் கருதுகின்றனர். மற்ற சில வகை சைகை மொழிகள் தனி மொழிகளாக அங்கீகரிக்கப்பட்டுள்ளன. ISO 639-3 படி தற்போது பின்வருமாறு சைகை மொழிகளை வேறுபடுத்துகிறது. 

* இந்திய சைகை மொழி (ins),
* பாக்கித்தான் சைகை மொழி (pks),
* மேற்கு வங்காள சைகை மொழ (கொல்கத்தா சைகை மொழி) (wbs), மற்றும்
* நேபாள சைகை மொழி (nsp).

## மேற்கோள்கள்

பகுப்பு:மொழி
வத்ரக் ஆறு

**வத்ரக் ஆறு** (*Vatrak River*) என்பது சபர்மதி ஆற்றின் துணை ஆறாகும். இது இந்தியாவின் குசராத்து மாநிலத்தில் 243 கிலோமீட்டர்கள் ஓடுகிறது. இராசத்தான் மாநிலம் துங்கர்பூர் மலைகளில் உருவாகி குசராத்தில் மேகராஜ் வட்டத்தில் மொய்தி கிராமத்திற்கு அருகில் நுழைகிறது.

## வடிநிலம்
வத்ரக் ஆறு மாகி ஆற்றுக்கு இணையாக, சுமார் 29 கி. மீ. வரை இராசத்தானில் ஓடி மொயடி கிராமத்திற்கு அருகில் உள்ள சபர்கந்தா மாவட்டத்தில் நுழைகிறது. பின்னர் மாவட்டத்தின் தென்மேற்கு திசையில் ஓடி, கேதாவுடன் மாவட்ட எல்லைக்கு அருகில் மசூம் ஆற்றில் இணைகிறது. உந்தடியா கிராமத்திற்கு அருகில், வத்ரக் ஆறு சன்சாரி ஆற்றினை சந்திக்கிறது. இந்த ஆறுகள் சங்கமிக்கும் இடத்தில் உட்காந்தேசுவர் மகாதேவன் கோயில் அமைந்துள்ளது.

இந்த ஆறு கேடா அருகே சேதி மற்றும் மேசுவோவுடன் இணைகிறது. இறுதியாக தோல்காவிற்கு அருகிலுள்ள வௌதாவில் சபர்மதி ஆற்றில் வடிகிறது.

## மேற்கோள்கள்

பகுப்பு:குசராத்தின் ஆறுகள்
அந்தராக்னி

**அந்தராக்னி** (*Antaragni*)(பொருள்:"நெருப்பு உன்னுள்") என்பது கான்பூரில் உள்ள இந்தியத் தொழில்நுட்பக் கழகத்தில் நடைபெறும் வருடாந்திர கலாச்சார விழாவாகும். இந்த விழா வழக்கமாக அக்டோபர் மாதத்தில் நடைபெறும். 1965ஆம் ஆண்டு முதல் நான்கு நடக்கும் விழாவாக இது நடைபெறுகிறது. இத்திருவிழாவின் போது இந்தியாவிலுள்ள  350 கல்லூரி மாணவர்கள் பங்கேற்கின்றன. அண்மைக்காலத்தில் பார்வையாளர்களையும் பல ஆண்டுகளாக ஊடக கவனத்தையும் ஈர்த்துள்ளது. இது தொழில்முறை நிகழ்ச்சிகள், போட்டிகள், இசை நிகழ்ச்சிகள், *டிஸ்கோ ஜாக்கி*, அழகு நயப்புக் காட்சி, இந்திய நாட்டுப்புற நடனங்கள் உள்ளிட்ட பல நிகழ்ச்சிகளைக் கொண்டுள்ளது.

## வரலாறு
thumb|2006ஆம் ஆண்டு அந்தராக்னியில் விசுவ மோகன் பட் நிகழ்ச்சி நடத்தினார்
அந்தராக்னி 1965-ல் கல்லூரிகளுக்கிடையேயான கலாச்சார நிகழ்வாகத் தொடங்கியது. திருவிழா தொடங்கப்பட்ட 27 ஆண்டுகளுக்குப் பிறகு, 1993ஆம் ஆண்டில் *கல்பெசுட்* என்பதிலிருந்து அந்தராக்னி எனப் பெயர் மாற்றப்பட்டது.  திருவிழா முழுக்க முழுக்க இதொக கான்பூர் மாணவர்களால் ஏற்பாடு செய்யப்படுகிறது. அந்தராக்னி குழுவின் தலைவராக ஆசிரியர் ஒருவர் செயல்படுவார்.  350க்கும் மேற்பட்ட இந்தியக் கல்லூரிகள் இந்த நிகழ்வில் பங்கேற்றுள்ளன.

### சிறப்பு நிகழ்ச்சிகள்

* 2006 – விசுவ மோகன் பட், அசுடாட் டெபூ.
* 2016 – மைக் கேண்டிசு, சார்டெக், பேய் உயிர்த்தெழுதல், மேட்பாய் மிங்க், அட்னான் சாமி.
* 2017 – டி.ஜெ. கேஎசுஎச்எம்ஆர், விசால்-சேகர், யூபோரியா, இசுகைகார்போர்
* 2018 – அமித் திரிவேதி, டிஜெ குயின்டினோ, தி லோக்கல் ட்ரயின், குத்ரி கோவன்
* 2019 – சங்கர் மகாதேவன், எஹ்சான் நூரானி, லாய் மென்டோன்சா
* 2020 - நகைச்சுவை நடிகர்கள் அபிஷேக் உப்மன்யு, ஆகாஷ் குப்தா, மற்றும் ஹர்ஷ் குஜ்ரால் ; *தி யெல்லோ டைரி* மற்றும் சோனு நிகம் இசையமைப்பாளர்கள்
* 2021 – ரித்விசு, சுனிதி செளஹான்

## குறிப்பிடத்தக்க நிகழ்வுகள்

* இந்தியா ஊக்கமூட்டுகிறது- அரசியல்வாதிகள், தலைவர்கள் மற்றும் ஊடகப் பிரமுகர்களை உள்ளடக்கிய அரசியல் மன்றம். இளைஞர்களின் கலாச்சாரத்திற்கு முக்கியத்துவம் அளித்து சமூக தொடர்புடைய பிரச்சினைகள் விவாதிக்கப்பட்டன. கடந்த ஆண்டுகளில், மாணவர் சமூகத்தின் பங்கேற்பைக் கண்டது. இந்த நிகழ்வின் பேச்சாளர்களில் தெலுங்குத் திரைப்பட இயக்குநர் சேகர் கம்முலா, மத்திய இடைநிலை கல்வி நிறுவனத் தலைவர் வினீத் ஜோஷி மற்றும் நடிகை, பாடகி மற்றும் சமூக ஆர்வலர் வசுந்தரா தாஸ் ஆகியோர் கலந்துகொண்டு சிறப்பித்தனர்.
* கவி சம்மேளனம் - கவிதைப் போட்டி. இதில் ஓவியர், பேராசிரியர், கவிஞர் மற்றும் திரைப்பட பாடலாசிரியர் ரஹத் இந்தோரி மற்றும் கவிஞர் கிர்த்தி காலே உள்ளிட்டோர் கலந்துகொண்டுள்ளனர்.
* திரைப்பட தயாரிப்பு போட்டிகள் - நடுவர்களாக அப்பாஸ் டைரேவாலா மற்றும் லவ் ரஞ்சன் ஆகியோர் இடம்பெற்றுள்ளனர்.
* இந்தி இலக்கிய நிகழ்வுகள் - நடுவர்களில் இந்தி எழுத்தாளர்கள் நசிரா ஷர்மா, லீலாதர் ஜகுடி மற்றும் ரவீந்திர பிரபாத் ஆகியோர் அடங்குவர்.

## மேற்கோள்கள்

## வெளி இணைப்புகள்

*
இரஞ்சித்ராம் மேத்தா

**இரஞ்சித்ராம் வவாபாய் மேத்தா** (*Ranjitram Mehta*)(25 அக்டோபர் 1881 - 4 சூன் 1917) பிரித்தானிய இந்தியாவைச் சேர்ந்த குசராத்தி மொழி எழுத்தாளர் ஆவார்.

## சுயசரிதை
மேத்தா 25 அக்டோபர் 1881 அன்று சூரத்தில் வவாபாய்க்கு மகனாகப் பிறந்தார். இவர் தனது பள்ளிப் படிப்பை அகமதாபாத்தில் முடித்தார். இங்கு இவரின் தந்தை அகமதாபாத் நகராட்சிக் குழுவின் தலைமைப் பொறியாளராக பணியாற்றினார். 1903ஆம் ஆண்டு குசராத்து கல்லூரியில் இளங்கலை பட்டப்படிப்பை முடித்த பின்னர், எட்டு மாதங்கள் ஆராய்ச்சி ஊழியராகப் பணியாற்றினார். 1906 முதல் 1917 வரை, மேத்தா பேராசிரியரின் தனிப்பட்ட உதவியாளராகப் பணியாற்றினார். கஜ்ஜர் மற்றும் பிரபாசங்கர் பட்டானி, பாவ்நகர் மாநிலத்தின் திவான் ஆகியோர் நட்பு வட்டாரத்தில் பயணித்தார். மேத்தா 1905-ல் உம்ரேத்தில் உள்ள உயர்நிலைப் பள்ளியின் முதல்வராகப் பணியாற்றினார்.

மேத்தா 1904-ல் குசராத்து சாகித்திய சபாவையும், 1905-ல் குசராத்து சாகித்ய பரிஷத்தையும் நிறுவினார். இவர் சூன் 4, 1917 அன்று ஜூகூ கடற்கரையில் கடலில் மூழ்கி இறந்தார். குஜராத்தி இலக்கியம் மற்றும் கலாச்சாரத்தின் மிக உயரிய விருது, ரஞ்சித்ரம் சுவர்ண சந்திரக், இவரது நினைவாக நிறுவப்பட்டு இவரது பெயரால் அழைக்கப்படுகிறது.

மேத்தாவின் மகன் அசோக் மேத்தா (1911-1984) இந்திய விடுதலை ஆர்வலர் மற்றும் சமூக அரசியல்வாதி ஆவார்.

## இலக்கியப் பணி
மேத்தா, கட்டுரை, நாவல், நாடகம் மற்றும் சிறுகதை போன்ற இலக்கியத்தின் பல்வேறு துறைகளில் பணியாற்றினார். இவரது எழுத்துக்களின் தொகுப்பான ரஞ்சித்க்ருதி சங்கரா 1921-ல் கே. எம். முன்சியால்இவரது மரணத்திற்குப் பின் வெளியிடப்பட்டது. இவரது கட்டுரைகளின் தொகுப்பான *ரஞ்சித்ரம்னா நிபந்தோ* 1923-ல் மரணத்திற்குப் பின் வெளியிடப்பட்டது. குசராத்து சாகித்திய பரிஷத் இவரது பிறந்த நூற்றாண்டு விழாவில் 1982-ல் *ரஞ்சித்ரம் கத்யசஞ்சய் என்ற பெயரில் 1-2* என்ற பெயரில் இவரது படைப்புகளை முழுமையாக வெளியிட்டது. குசராத்தி சாகித்திய அகாதமி *ரஞ்சித்ரம் வவவ்பாய் அனே தெம்னு சாஹித்யாவை* வெளியிட்டுள்ளது. இவரது *அஹ்மத் ருபாண்டே* (1908) இந்து பெண்ணுக்கும் முஸ்லீம் பையனுக்கும் இடையிலான காதல் கதை கூறுகின்றது. 1905ஆம் ஆண்டில், குசராத்தி சாகித்திய பரிசத்தில் சமர்ப்பிக்கப்பட்ட ஆய்வறிக்கையில் நாட்டுப்புறக் கதைகளுக்கு *லோக்கீத்* மற்றும் *லோகதா* ஆகிய குசராத்தி வார்த்தைகளை உருவாக்கினார்.

## மேலும் பார்க்கவும்

* குஜராத்தி மொழி எழுத்தாளர்களின் பட்டியல்

## மேற்கோள்கள்

## வெளி இணைப்புகள்

* Works by or about Ranjitram Mehta at Internet Archive

பகுப்பு:1917 இறப்புகள்
பகுப்பு:1881 பிறப்புகள்
மின்மினி இசைத்திருவிழா

**மின்மினி இசைத்திருவிழா** என்று அழைக்கப்படும் இசை விழாவானது, 2003ம் 
ஆண்டு முதல் நடைபெற்று வருகிறது. ஆண்டுதோறும் பிப்ரவரி மாதத்தில் பெங்களூரின் புறநகர்ப் பகுதியில் உள்ள தின்னேபால்யா என்ற இடத்தில் அமைந்துள்ள **மின்மினி பன்கலாச்சார மையம்** மூலம் நிகழ்த்தப்பட்டு வந்தது. ஆரம்பத்தில் 
**பூமி ஜாத்ரே** என்ற பெயரில் அழைக்கப்பட்ட இந்த திருவிழாவில் உலகமெங்கும் இருக்கும் இசைக்கலைஞர்கள் வந்து கலந்து கொண்டு சிறப்பித்துள்ளார்கள்.

## திருவிழா

கக்கலிபுரா ஏரிக்கரையில் உள்ள ஒரு பழமைவாய்ந்த ஆலமரத்தை மையமாகக் கொண்டு அமைக்கப்பட்டுள்ள திறந்தவெளி அரங்கத்தில் தான் இத்திருவிழா நடைபெறும். இந்த இசைத்திருவிழாவின் கருப்பொருள் மனிதர்களுக்கும் பூமிக்கும் இடையிலான ஒற்றுமை, உறவு,  மற்றும் இந்தியாவின் பன்மைத்துவத்தின் கொண்டாட்டமாகும். முதல்நாள் மாலை ஆரம்பித்து மறுநாள் விடியற்காலை வரை என இந்த இசைதிருவிழா இரவு முழுவதும் நடக்கும். பல்வேறு உள்நாட்டு மற்றும் வெளிநாடுகளில் உள்ள பிரபலமான இசைக்கலைஞர்கள் மட்டுமல்லாது அறியப்படாத கலைஞர்களும் சங்கமித்து இசைவெள்ளத்தில் ஆழ்த்த வழவகுத்துள்ளது. 
இந்துஸ்தானி, கர்நாடக குரலிசை,மேற்கத்திய ஜாஸ் இசை , நாட்டுப்புற இசை மற்றும் மாற்று இசை என பல்வேறு இசை வகைகளும் இங்கே இசைக்கப்படும்.

ஒவ்வொரு ஆண்டும் இந்த திருவிழா ஒரு குறிப்பிட்ட தலைப்பில் நடைபெற்றுள்ளது. 2003ம் ஆண்டு 
ஆரம்பிக்கப்பட்ட போது '"ஈராக்கில் அமைதி"' என்பதை தலைப்பாக கொண்டது. அடுத்த ஆண்டில் தண்ணீரை 
சேமிப்பதன் அவசியத்தை மையமாகக் கொண்டது; அதற்கடுத்த ஆண்டு "'அதிக மரங்களைப் பாதுகாத்து வளர்க்கவும்"' 
என்ற முழக்கம் இருந்தது; நான்காவது ஆண்டு "'மனதின் உள்ளார்ந்த மற்றும் வெளியான பயணம்"'  என்பவற்றின் மீது கவனம் செலுத்தியது. அதற்கடுத்த ஆண்டில் **தொழில், சமூகம் மற்றும் சூழலியலலுக்கான பொறுப்பு''  என்ற தலைப்பிலும் அடுத்த ஆண்டில் **சகவாச உணர்வு''' 
என்றும் நடைபெற்றது.
2013ம் ஆண்டு வரை பத்தாண்டுகளாக நடைபெற்று வந்த இந்த இசைத்திருவிழா ஏணோ அதன்பின்னர் நடைபெறவி்ல்லை.

## மேற்கோள்கள்

## பகுப்பு

பகுப்பு:இசை
பகுப்பு:இந்திய இசை
பகுப்பு:உலக இசை விழாக்களின் பட்டியல்
பகுப்பு:நாட்டுப்புற விழாக்களின் பட்டியல்
பாபா பூதன்

**பாபா பூதன்  (Baba Budan)**  முசுலீம்கள் மற்றும் இந்துக்கள் இருவராலும் போற்றப்படும் 17 ஆம் நூற்றாண்டைச் சேர்ந்த ஒரு சூஃபி ஆவார்,, இவருடைய ஆலயம் இந்தியாவின் கர்நாடக மாநிலம்  சிக்கமகளூரில் உள்ள பாபா பூதங்கிரியில் உள்ளது. 1670 ஆம் ஆண்டு புனிதயாத்திரிகை சென்று திரும்பி வரும்போது ஏமனின் மோச்சா துறைமுகத்தில் இருந்து ஏழு காப்பி விதைகளைக் கொண்டு வந்து காப்பி செடியை இவர் இந்தியாவிற்கு அறிமுகப்படுத்தியதாக கூறப்படுகிறது. அந்த நாட்களில் காப்பி உலகின் பிற பகுதிகளுக்கு வறுத்த அல்லது சுட்ட வடிவில் ஏற்றுமதி செய்யப்பட்டது, அதனால் யாரும் சொந்தமாக வளர்க்க முடியாது மற்றும் யேமன்களிடமிருந்து வாங்க வேண்டிய கட்டாயம் ஏற்பட்டது. இசுலாத்தில் 7 என்ற எண் புனிதமாக கருதப்படுவதால் அவர் ஏழு விதைகளைக்  கொண்டு வந்தார். அதன்பிறகு இவர் பெயரைக் கொண்ட இடத்தில் காபி செடிகள் வளர்க்கப்பட்டன.

17 ஆம் நூற்றாண்டில் மக்காவிற்கு புனித யாத்திரை மேற்கொண்ட பாபா பூதன் கர்நாடக மாநிலத்தைச் சேர்ந்த ஒரு மரியாதைக்குரிய சூஃபி துறவியாக கருதப்பட்டார். காப்பியின் அதிசயங்களைத் தானே கண்டுபிடித்தார் என்று பிரபலமான இந்தியக் கதைகள் கூறுகின்றன. வீட்டில் தானே காபி பயிரிட வேண்டும் என்ற ஆர்வத்தில், ஏமன் மொச்சா துறைமுகத்தில் இருந்து ஏழு காபி கொட்டைகளை தனது தாடியில் மறைத்து வைத்திருந்தார். வீடு திரும்பியதும் , மைசூர் இராச்சியத்தின் (இன்றைய கர்நாடகா ) சிக்கமகளூரு மாவட்டத்தில் சந்திரத்ரோணா மலைச் சரிவுகளில் காப்பியைப் பயிரிட்டார். இந்த மலைத்தொடர்  பின்னர் இவரது பெயரால் பாபா பூதாங்கிரி (பாபா பூதான் மலைகள்) என்று பெயரிடப்பட்டது, இவரது கல்லறையை சிக்மகளூரில் இருந்து ஒரு சிறிய பயணத்தில் சென்று அங்கு  பார்க்கலாம்.

## மேலும் பார்க்கவும்

* இந்தியாவில் காபி உற்பத்தி
* இந்திய காபி வாரியம்

## மேற்கோள்கள்

* *காபி: ஆண்டனி வைல்ட் எழுதிய ஒரு இருண்ட வரலாறு* . நியூயார்க்: ஃபோர்த் எஸ்டேட் பிரஸ், 2004.
* மாவட்டம்: சிக்மகளூர் - மாநிலம்: கர்நாடகா
* Pendergrast, Mark, *Uncommon Grounds: The History of Coffee and How It Transformed Our World,* (நியூயார்க்: அடிப்படை புத்தகம், 1999).
* பட்டாச்சார்யா, பஸ்வதி. *[http://journals.sagepub.com/doi/abs/10.1177/0376983614521734 உலகளாவிய பண்டத்தின் உள்ளூர் வரலாறு: பத்தொன்பதாம் நூற்றாண்டில் மைசூர் மற்றும் கூர்க்கில் காபி உற்பத்தி.]* இந்திய வரலாற்று ஆய்வு 41, எண். 1 (2014): 67-86.

பகுப்பு:கர்நாடகம்
இந்தியக் கல்லூரிகளின் கலை மற்றும் கலாச்சார விழா

**இந்தியக் கல்லூரிகளின் கலை மற்றும் கலாச்சார விழா** என்பது இந்தியாவின் அனைத்து மாநிலங்களிலும் உள்ள பல்கலைக்கழகங்கள் மற்றும் கல்லூரிகளில் ஆண்டுதோறும் நடத்தப்படும் கலாச்சார நிகழ்ச்சியின் பொதுப்பெயர் ஆகும். இது கல்லூரி நிர்வாகத்தாலோ அல்லது மாணவர் சங்கங்களின் நிர்வாகத்தாலோ நடத்தப்படும். அந்தந்த கல்லூரிகள் மட்டுமே பங்குபெறும் மற்றும் பிற கல்லூரிகள்  மாணவர்களும் பங்கு பெறும் நிகிழ்ச்சி என பல வகைகளில் இந்த கலை விழாக்கள் நடத்தப்படும். இந்த நிகழ்ச்சிகளுக்கு முன்னரே பல போட்டிகள் நடத்தப்பட்டு, இந்த கலை நிகழ்ச்சிகளின் போது பரிசளிப்பு விழாவும் நடைபெறும். இந்த விழாக்களில் அந்தந்த மாநிலங்களை சார்ந்த விளையாட்டு வீரர்கள் சாதனையாளர்கள் பிரபலங்கள் நடிகர்கள் எழுத்தாளர்கள் போன்றவர்களை அழைத்து கௌரவிப்பதும் உண்டு.
இந்த விழாக்கள் பொதுவாகவே பல்வேறு நிறுவனங்களின் நிதிஅமைப்பை கோரி அதன் மூலமும்  ஒருங்கிணைக்கப்படுகிறது. சமீப காலமாக கூட்டு நிதி நல்கை எனப்படும் முறையை பின்பற்றியும் சில கல்லூரிகளில் கலை நிகழ்ச்சிகளை நடத்தி வருகிறார்கள்.

## பொதுவான நிகழ்ச்சி வடிவம்
பெரும்பாலான கல்லூரி கலாச்சார நிகழ்ச்சிகள்  இரண்டு முதல் ஐந்து நாட்கள் வரை நீடிக்கும். இந்த கலாச்சார விழாக்களின் நிகழ்வுகளை பொதுவாக நான்கு பிரிவுகளாகப் பிரிக்கலாம்:
### இலக்கிய நிகழ்வுகள்
இந்த வகை நிகழ்ச்சிகளில்  பொதுவாக வினாடி வினாக்கள் , வார்த்தை விளையாட்டுகள் , கட்டுரை எழுதுதல், பேச்சுப்போட்டி மற்றும் சில வகையான பட்டிமன்றம் அல்லது விவாத நிகழ்ச்சிகள் அடங்கும். இதன்மூலம் மாணவர்கள் அவர்களின் இலக்கிய திறன், சொற்பொழிவுத்திறன் மற்றும் விரைவாக யோசிக்கும் திறன் போன்றவைகள் அதிகரிக்கலாம்.
## கலாச்சார நிகழ்வுகள்
இசை , நடனம் , பாடல்,மற்றும் நாடகம் போன்ற போட்டிகள் இதில் அடங்கும். இவற்றில் மாணவர்கள் தனித்தனியாகவோ அல்லது குழுவாகவோ பங்கேற்று தங்கள் திறமைகளை வெளிப்படுத்தலாம்.
### தொழில்முறை நிகழ்வுகள்
மாதிரி சந்தை, கைவினைப் பொருளர விற்பனை போன்ற தொழில்ரீதியான நிகழ்ச்சிகள் வடிவமைக்கப்பட்டு மாணவர்கள் பொழுதுபோக்கோடு இணைந்து தொழில் சூட்சுமங்களை அறிந்து கொள்ள அரங்கேற்றப்படலாம்
### விளையாட்டு நிகழ்வுகள்
அனைத்து வெளிப்புற (கால்பந்து, கைபந்து போன்றவை) மற்றும் உட்புற (காணொளி, பலகைகள் பயன்படுத்தபடும்) விளையாட்டுகள் வடிவமைக்கப்பட்டு மாணவர்கள் தங்கள் உடல்திறனை வலுப்படுத்தும் வகையில் வடிவமைக்கப்படலாம்.
## மேலும் பார்க்க
*இந்திய கல்லூரிகளில் கலாச்சார விழாக்களின் பட்டியல்
*ஐஐடிகள் மற்றும் என்ஐடிகளில் கலாச்சார மற்றும் தொழில்நுட்ப விழாக்களின் பட்டியல்
## மேற்கோள்கள்

பகுப்பு:கலை தொடர்பான பட்டியல்கள்
பகுப்பு:கல்லூரி விழாக்கள்
இராஜீவ் காந்தி தேசிய தர விருது

**இராஜீவ் காந்தி தேசியத் தர விருது** (*Rajiv Gandhi National Quality Award*) என்பது இந்தியத் தர நிர்ணய அமைவனம் சார்பாகச் செயல்திறனில் சிறந்து விளங்கும் இந்திய நிறுவனங்களுக்கு வழங்கப்படும் தேசியத் தர விருதாகும். இது இந்தியாவின் முன்னாள் பிரதமர் இராஜீவ் காந்தியின் நினைவாகப் பெயரிடப்பட்டது. மேலும் இந்தவிருதானது இராஜீவ் காந்தியின் மரணத்திற்குப் பிறகு 1991-ல் அறிமுகப்படுத்தப்பட்டது. இந்த விருது நுகர்வோருக்கு தரமான சேவைகளை மேம்படுத்துவதையும், இந்தியாவின் தரமான இயக்கத்திற்குக் குறிப்பிடத்தக்கப் பங்களிப்பை வழங்கும் நிறுவனங்களுக்குச் சிறப்பு அங்கீகாரத்தை வழங்குவதையும் நோக்கமாகக் கொண்டுள்ளது.

இந்த விருது நிதியாண்டின்படி ஆண்டுதோறும் வழங்கப்படுகிறது. மேலும் இது அமெரிக்காவின் மால்கம் பால்ட்ரிஜ் தேசிய தர விருது, ஐரோப்பிய ஒன்றியத்தின் ஐரோப்பியத் தர விருது மற்றும் சப்பானின் தெமிங் பரிசு போன்ற உலகளவில் உள்ள பிற தேசிய தர விருதுகளைப் போலவே வழங்கப்படும் சிறப்புக்குறியது.

## விருதுகள்
பெரிய அளவிலான உற்பத்தி, சிறிய அளவிலான உற்பத்தி, பெரிய அளவிலான சேவைத் துறை, சிறிய அளவிலான சேவைத் துறை மற்றும் ஒட்டுமொத்தமாக சிறந்தவை என ஐந்து பரந்த பிரிவுகளின் கீழ் நிறுவனங்களுக்கு இந்த விருது வழங்கப்படுகிறது. மேலும், உயிரித் தொழில்நுட்பம், வேதிப்பொருள்கள், மின்னணுவியல், உணவு மற்றும் மருந்துகள், உலோகம், ஜவுளி, அணிகலன், கல்வி, நிதி, சுகாதாரம் மற்றும் தகவல் தொழில்நுட்பம் உட்பட பல்வேறு துறைகளில் சிறந்து விளங்கும் நிறுவனங்களுக்கு 14 பாராட்டுச் சான்றிதழ்களும் வழங்கப்படுகின்றன.

சான்றிதழ் மற்றும் விருதுகளைத் தவிர, ஒட்டுமொத்தமாகச் சிறப்பிடம் பெறுபவர் ரூபாய் 5,00,000 பணப் பரிசைப் பெறுகிறார். மற்ற நான்கு விருதுகளுக்கும் ரூபாய் 2,00,000 பரிசாக் கொண்டுள்ளன. பாராட்டுச் சான்றிதழானது ரூபாய் 1,00,000  நிதியினை ஊக்கத் தொகையைக் கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:இந்திய விருதுகள்
வடகிழக்கு திருவிழா, தில்லி

**வடகிழக்கு திருவிழா, தில்லி** (*North East Festival, Delhi*) என்பது இந்தியாவின் வடகிழக்கு மாநிலங்களின் கலாச்சாரம் மற்றும் பழக்கவழக்கங்களை வெளிப்படுத்தும் திருவிழா ஆகும். இந்த திருவிழா ஒவ்வொரு ஆண்டும் தில்லியில் நடத்தப்படுகிறது. பிரபல தொழில்முனைவோர், சமூக செல்வாக்கு செலுத்துபவர் மற்றும் உள்கட்டமைப்பு திட்ட வல்லுநர் ஷியாம்கானு மஹந்தா தலைமையிலான ட்ரெண்ட் எம்எம்எஸ் சமூக-கலாச்சார அறக்கட்டளையால் இந்த விழா ஏற்பாடு செய்யப்படுகிறது.

இந்த விழாவில், இந்தியாவின் சிறந்த கலாச்சார வளங்களை வெளிப்படுத்தப்படுகிறது. வடகிழக்கு திருவிழா தில்லியில் சிறந்த இசை விழாவினை நடத்தி திறமையானவர்களை ஊக்குவிக்கின்றது. வடகிழக்கு திருவிழா, வடகிழக்கு இந்தியாவின் சிறந்த ஆடைகளைக் காட்சிப்படுத்தி புதிய மற்றும் சிறந்த வடிவமைப்பாளர்கள், நெசவாளர்கள் மற்றும் பிராந்தியத்தின் சிறந்த மாதிரிகளை ஊக்குவிக்கும் வகையில் சிறந்த நாகரீக ஆடை அணிவகுப்பு காட்சிகளையும் ஏற்பாடு செய்து வருகிறது.

வடகிழக்கு இந்தியாவின் உள்ளூர் மற்றும் புகழ்பெற்ற பாரம்பரிய உணவுகள் திருவிழாவின் போது பல்வேறு பிரபலமான உணவகங்களால் தயாரிக்கப்பட்டுப் பரிமாறப்படும். இந்தப்பட்டியல் கலை, புகைப்படக் கண்காட்சி என நீண்டுகொண்டு செல்லும்.

## 10வது திருவிழா
தொடர்ச்சியாக 2013 முதல் 7 ஆண்டுகள் தில்லியில் நடைபெற்ற வடகிழக்கு திருவிழா, 2 ஆண்டுகளாக குவகாத்தியில் நடைபெற்றது. தற்பொழுது இதன் 10வது திருவிழா 2022 திசம்பர் 23 முதல் 26 வரை புது தில்லி ஜவஹர்லால் நேரு விளையாட்டரங்கின் வாயில் எண். 14-ல் நடைபெற்றது. இந்த திருவிழா உணவு பிரியர்களுக்கு சொர்க்கமாக இருந்தது. நாட்டில் கலாச்சார பன்முகத்தன்மையை மேம்படுத்துவதற்காக பல்வேறு வடகிழக்கு மாநிலங்கள் மற்றும் தில்லி உணவு வகைகளின் 50 நிலையங்கள் கண்காட்சியில் இடம்பெற்றிருந்தன.

## மேற்கோள்கள்


பகுப்பு:வடகிழக்கு இந்தியா
பூஜா சர்மா

**பூஜா சர்மா** (*Pooja Sharma*) (பிறப்பு c. 1980 ) ஒரு இந்திய தொழிலதிபர் ஆவார். இவர் தனது கிராமத்தில் வீட்டிற்கு வெளியே வேலை செய்யும் முதல் பெண்மணியாக உள்ளார். இவர், ஒரு சுய உதவிக் குழுவை நிறுவி, சுய தொழிலாக ஒரு பேக்கரியில் 150 பெண்களை வேலைக்கு உட்படுத்தி அவர்களின் வாழ்வாதாரத்திற்கு உதவி செய்துள்ளார். இவரது சாதனைகளினால், பெண்களுக்கான இந்தியாவின் மிக உயர்ந்த குடிமகன் விருதான நாரி சக்தி விருது உட்பட பல விருதுகளைப் பெற்றுள்ளார்.

## தொழில்
இந்தியாவின் அரியானா மாநிலத்தில் குருகிராமுக்கு அருகில் உள்ள சந்து கிராமத்தில் பூஜா சர்மா வசித்து வருகிறார் . இவர் வசித்த கிராமத்தில் வழங்கப்படும் கல்வி, ஆண்-பெண் இருபாலரும் சேர்ந்து படிக்கும் இணை கல்வியாக மாறும் வரை இவர் பள்ளிக்குச் சென்றார்.  மேலும் இவருடைய பெற்றோர் இவரை ஆண்களுடன் படிக்க வைப்பதை விட பள்ளியை விட்டு வெளியேறச் செய்தனர். இவர் 1999 இல் திருமணம் செய்து கொண்டார். 2005 ஆம் ஆண்டில், பூஜா ஷர்மா, இவரின் கணவர் மற்றும் மூன்று குழந்தைகளைக் கொண்ட இவரது குடும்பத்திற்கு நிதிச் சிக்கல்கள் இருந்தன, எனவே பூஜா வீட்டிற்கு வெளியே வேலை செய்யும் கிராமத்தின் முதல் பெண்மணி ஆனார். இவர் முதலில் ஆரம்பப் பள்ளி ஆசிரியராகப் பணியமர்த்தப்பட்டார். பின்னர் 2010 இல் தனது மாமனாருக்குச் சொந்தமான அவேலியை ஏற்றுக்கொண்டார். இவர், மாடுகளை வாங்கி, அதன் மூலமாக வெளியாட்களுக்கு பால் கொடுக்க ஆரம்பித்தார்; கிருஷி விக்யான் கேந்திராவின் அதிகாரிகள் கிராமத்திற்குச் சென்றபோது, தையல் கற்றுக்கொள்வது விற்பனைக்கு சாத்தியமற்றது என்று அதை நிராகரித்தார். மேலும்,  சந்தைப்படுத்தக்கூடிய ஏதாவது ஒன்றில் பயிற்சி தரக் கோரினார். அதனால், உணவு உற்பத்தியில் பயிற்சி பெற்றார்.

பெண் உறுப்பினர்கள் மட்டுமே அடங்கிய குழுவுடன், இவர் *க்ஷிடிஸ்* என்ற சுயஉதவி குழுவை நிறுவினார். ஆனால் இது ஏற்றுக்கொள்ளத்தக்கது என்று அவரது கணவர் மற்றும் அவரது ஊழியர்களின் கணவர்களை வற்புறுத்த வேண்டியிருந்தது. இவர் டாலியா (கஞ்சி), இலட்டுகள், பருப்பு ( சோளம் ) மற்றும் சோயா பருப்புகள் ஆகியவற்றை தயாரித்து விற்பனை செய்தார். 2017 ஆம் ஆண்டில், ஒரு அரசு சார்பற்ற அமைப்பு சர்மாவிற்கு அடுமனை அமைக்க உதவியது, சில உள்ளூர் மக்களால் பேய் நடமாட்டம் இருப்பதாக நம்பப்பட்ட ஒரு மாளிகையில், தற்போது 150 பெண்களை வேலைக்கு அமர்த்தி, இவரின் பணி நன்றாக நடைபெறுகிறது. இவரது தயாரிப்புகள், குருகிராம் உணவகங்களுக்கு ஆளிவிதை, ஓட்ஸ் மற்றும் வால்நட் ஆகியவற்றால் செய்யப்பட்ட பிஸ்கட்களை வழங்குகிறது. அரியானாவைச் சேர்ந்த 1,000 பெண்களுக்கு பூஜா சர்மா பயிற்சி அளித்துள்ளார்.

## விருதுகள் மற்றும் அங்கீகாரம்
அரியானா மாநில அரசு 2015 ஆம் ஆண்டில் விவசாயத் தலைமைக்கான விருதுகளையும், அதற்கு அடுத்த ஆண்டில் விவசாயப் புதுமைக்காகவும் பூஜா சர்மாவுக்கு விருதுகளை வழங்கியது. 2016 ஆம் ஆண்டில், இந்திய வேளாண் ஆராய்ச்சிக் குழுமம் இவருக்கு பண்டிட் தீன்தயாள் உபாத்யாயா அந்தியோதயா கிரிஷி புரஸ்கார் மற்றும் புதுமையான கிருஷி சம்மான் ஆகிய இரண்டையும் வழங்கியது. சர்வதேச மகளிர் தினமான 2022 அன்று, பெண்களுக்கான இந்தியக் குடிமகன்களுக்கு வழங்கப்படும் நாரி சக்தி விருது பெற்றார்  .

## குறிப்புகள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:குர்கான் மாவட்ட நபர்கள்
பகுப்பு:1980கள் பிறப்புகள்
வௌதா கண்காட்சி

**வௌதா கண்காட்சி** (*Vautha fair*) என்பது குஜராத்தில் நடைபெறும் முக்கிய திருவிழாக்களில் ஒன்று. வௌதா அகமதாபாது மாவட்டத்தின் தோல்கா வட்டம் மற்றும் கேதா மாவட்டத்தின் மாதர் வட்டத்தின் எல்லையில் அமைந்துள்ளது. அகமதாபாது மாவட்டத்தில் நடைபெறும் வௌதா கண்காட்சி மிகப்பெரிய கண்காட்சியாகும்.

## நடைபெறுமிடம்
இந்தியாவின் குஜராத்தில் உள்ள அகமதாபாத்தில் உள்ள தோல்கா வட்டத்தில் உள்ள வௌத்தா கிராமத்தில் வௌதா கண்காட்சி நடைபெறுகிறது. இக்கண்காட்சி நடக்கும் இடம் *சப்தசங்கம்* எனப்படும் ஏழு ஆறுகள் சங்கமிக்கும் இடமாகும். ஆனால் இங்கு, சபர்மதி மற்றும் வத்ரக் ஆறுகள் மட்டுமே சந்திக்கின்றன. இந்த இரண்டு ஆறுகளும் வௌதாவிற்கு முன்னரே ஹத்மதி ஆற்றினை சபர்மதியிலும், காரி, மெஷ்வோ , மஜாம் மற்றும் ஷேதி ஆறுகளை வத்ராக்கிலும் சந்திக்கின்றன. எனவே இங்கு ஏழு நதிகள் சங்கமமாகின்றன எனக் கருதப்படுகிறது.

## நேரம்
கார்த்திகை *சுத்* ஏகாதசி முதல் கார்த்திகை *சுத்* பூர்ணிமா (தேவ் தீபாவளி) வரை இந்த கண்காட்சி நடைபெறுகிறது.

## வரலாறு
குசராத்தின் மையத்தில் உள்ள இந்த இடத்தின் முக்கியத்துவம் புராணங்களில் கூறப்பட்டுள்ளது. மகாபாரதத்தில் உள்ள விராட்நகர், இப்போது தோல்காவில் உள்ளது. இங்குப் பாண்டவர்கள் பதின்மூன்று ஆண்டுகள் நீண்ட வனவாசத்திற்குத் தலைமறைவு வாழ்க்கை (அஞ்ஞாத வாசம்) செல்லும் முன்னர் தங்கினர்.
வலது|thumb| வௌத்தா - கிராமத்திற்கு அருகே சபர்மதி ஆற்றின் காட்சி
உலகம் முழுவதும் பயணம் செய்யும் சிவனின் மூத்த மகனான கார்த்திகை சுவாமி, கார்த்திகை பூர்ணிமாவின் புனிதத் திருவிழாவில் நீராட வருவார் என்று வௌத்தாவில் உள்ள இந்த பழமையான மகாதேவரின் கோயிலைப் பற்றிப் பல புராணங்கள் உள்ளன. வௌத்தாவில் இன்றும் கார்த்திகையின் *சரண்பாதுகா* எனப்படும் கால் திண்டினை வழிபடுகின்றனர்.

## முக்கியத்துவம்
கார்த்திகை பௌர்ணமி தினத்தன்று சப்த சங்கத்தில் நீராடுவது மிகவும் புனிதமானதாகக் கருதப்படுவதால், அன்றைய தினம் நீராடுவதன் மூலம் மக்கள் ஆன்மிகப் பேரின்பத்தை அடைகின்றனர். வௌத்தாவின் இந்த கண்காட்சியில் பல சிறிய மற்றும் பெரிய கடைகள், பொழுதுபோக்கு நிலையங்கள், தள்ளுவண்டிக் கடைகள், குரங்காட்டி (), மாய வித்தைக்காரர்கள், கயிறு-நடனம், மற்றும் வித்தை உள்ளிட்ட பொழுதுபோக்கு அம்சங்களும் நிறைந்து காணப்படும். இரவில் பஜனை மண்டலி தவிர, வட்டப் பஞ்சாயத்து தோல்காவால் கலாச்சார நிகழ்ச்சிகளும் ஏற்பாடு செய்யப்படுகின்றன.

பால் மற்றும் நல்கந்தா பகுதி மக்களும் தாகூர், ராணா, தர்பார், கச்சியா படேல் ராஜ்புத் சாதியினரும் இங்கு இரண்டு மூன்று நாட்கள் முகாமிட்டுத் தங்கிச்செல்வர்.

## கழுதை சந்தை
இந்த கண்காட்சியின் முக்கிய ஈர்ப்பு கழுதை சந்தை ஆகும். சிறந்த மற்றும் தரமான கழுதைகள் இங்கு விற்பனைக்குக் கொண்டு வரப்படுகின்றன, வன்சாரா சமூகத்தினர் நான்காயிரத்திற்கும் மேற்பட்ட கழுதைகளை இங்கு விற்பனைக்குக் கொண்டு வருகிறார்கள். வௌத்தா கண்காட்சியில் ஒட்டகங்களும் வியாபாரம் செய்யப்படுகின்றன. கழுதைகளின் கழுத்து மற்றும் பின்புறம் சிவப்பு, இளஞ்சிவப்பு மற்றும் ஆரஞ்சு வண்ணம் பூசப்பட்டும்.

## மேற்கோள்கள்

பகுப்பு:அகமதாபாத் மாவட்டம்
புத்தேரி

**புத்தேரி** () என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும். காலஞ்சென்ற கவிமணி தேசிக விநாயகம் பிள்ளையின் மனைவி புத்தேரி ஊரைச் சேர்ந்தவர்.

கடல் மட்டத்திலிருந்து சுமார் 49 மீட்டர் உயரத்தில் அமைந்துள்ள புத்தேரி பகுதியின் புவியியல் ஆள்கூறுகள்,  (அதாவது, 8°13'00.5"N, 77°25'58.4"E) ஆகும். நாகர்கோவில், பூதப்பாண்டி, தோவாளை, இறச்சகுளம், திருப்பதிசாரம், தேரேகால்புதூர் மற்றும் வடசேரி ஆகியவை புத்தேரி பகுதிக்கு அருகிலுள்ள முக்கிய புறநகர்ப் பகுதிகளாகும்.

போக்குவரத்து நெரிசலைக் குறைக்க, சுமார் ரூ. 21.40 கோடியில், புத்தேரியில் இரயில்வே மேம்பாலம் ஒன்று கட்டப்பட்டுள்ளது.

புத்தேரியில் பெரிய குளம் ஒன்று உள்ளது. இதில் படகு சவாரி செய்யவும், இதன் கரையை அழகுபடுத்தி, நடைபாதை வசதிகள் ஏற்படுத்துதல், இருசக்கர வாகனங்கள் செல்ல வசதிகள் செய்தல் போன்ற சேவைகளை வழங்கி, நவீனப்படுத்தவும் மாநகராட்சி சார்பில் திட்டமிடப்பட்டுள்ளது.

புத்தேரியிலுள்ள நயினார் யோகீஸ்வரமுடையார் கோயில், கிருஷ்ணசுவாமி கோயில், இரவி விநாயகர் கோயில், வீரகாளியம்மன் கோயில், மற்றும் மரகத விநாயகர் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.

புத்தேரி பகுதியானது, நாகர்கோவில் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் எம்.ஆர். காந்தி ஆவார். மேலும் இப்பகுதி, கன்னியாகுமரி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக விஜய் வசந்த், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - புத்தேரி

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
தாக்கரே பூனைப்பாம்பு

**போயிகா தாக்கரேய்** (*Boiga thackerayi*) அல்லது **தாக்கரே பூனைப்பாம்பு** என்பது மரத்தில் வாழக்கூடிய, பெரும்பாலும் வனப்பகுதியில் நீரோடைகளுக்கு அருகில் காணப்படும் *போயிகா* பேரினத்தினைச் சேர்ந்த சிற்றினம் ஆகும். இது இரவில் சுறுசுறுப்பாக இருக்கும் இரவாடுதல் வகையின. இது பின்பக்க கோரைப்பற்கள் கொண்டது. இந்த பாம்பு மூன்று அடி நீளம் வரை வளரும் என அறியப்படுகிறது. தாக்கரே பூனைப்பாம்பு இந்தியாவின் மேற்குத் தொடர்ச்சி மலையில் காணப்படும் அகணிய உயிரி.

## சொற்பிறப்பியல்
இந்தியாவினைச் சேர்ந்த வனவிலங்குப் பாதுகாவலரும் ஆய்வாளருமான தேஜசு தாக்கரேயின் நினைவாக *தாக்கரேய்* என இதன் சிற்றினப் பெயர் கொடுக்கப்பட்டுள்ளது.

## புவியியல் வரம்பு
*போய்கா தாக்கராய்* இந்தியாவின் மேற்கு மகாராட்டிராவில் உள்ள சாத்தாரா மாவட்டத்தில் உள்ள கொய்னா பகுதியில் காணப்படுகிறது.

## உணவு
இது ஹுமாயூனின் இரவு தவளையின் (*நிக்டிபேட்ரச்சசு ஹுமாயூனி*) முட்டைகளை உண்கிறது. மேற்குத் தொடர்ச்சி மலைகளில் காணப்படும் பூனைப் பாம்புகளில் தாக்கரே பூனைப்பாம்பின் நடத்தை இதுவரை அறியப்படவில்லை.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பரங்கிமலை (மலையாளத் திரைப்படம்)

**பரங்கிமலை** (*Parankimala*) இந்திய நாட்டின் மலையாள மொழியில் 1981 ஆம் ஆண்டு வெளிவந்த ஒரு திரைப்படமாகும். இப்படத்தை பரதன் என்பவர் இயக்க எம்.ஓ. சோசப் தயாரித்தார். இத்திரைப்படத்தில் சுகுமாரி, நெடுமுடி வேணு, அச்சங்குஞ்சு மற்றும் பகதூர் ஆகியோர் நடித்திருந்தனர். படத்திற்கு ஜி. தேவராசன் இசையமைத்தார்.
இப்படம் மலையாள திரையுலகின் சிறந்த செந்தரம் வாய்ந்த படங்களில் ஒன்றாக கருதப்பட்டது. 2014 ஆம் ஆண்டு அதே பெயரில் மறு ஆக்கமும் செய்யப்பட்டது.

## கதை
தங்கமும் அப்புவும் காதலிக்கிறார்கள். ஆனால் அப்புவின் குடும்பத்தினர் இவர்களின் காதலுக்கு எதிர்ப்பு தெரிவிக்கின்றனர்.

## நடிகர்கள்
*தங்கமாக சூர்யா (குரலுக்கு கேபிஏசி லலிதா டப்பிங் செய்தார்)
*அப்புவாக பென்னி
*அப்புவின் அம்மாவாக சுகுமாரி 
*வேலு அண்ணனாக/கொட்டுவாடியாக நெடுமுடி வேணு 
*தங்கத்தின் தந்தையாக அச்சங்குஞ்சு
*தங்கத்தின் அம்மாவாக குட்டியேதத்தி விலாசினி
*கோவிந்த கணியனாக, நாணியம்மாவின் கணவர் பகதூர் 
*சந்திரனாக, அப்புவின் மைத்துனர் குந்தரா ஜானி
*ஸ்ரீதேவியாக ராணி பத்மினி
*குஞ்சிபாலு ,லாரி டிரைவராக டி. ஜி. ரவி
*நாணியம்மாவாக லலிதாசிறீ
* தங்கத்தின் தம்பியாக குரு கிசோர் குமார்

## ஒலிப்பதிவு
ஜி. தேவராசன் இசையில், பாடல் வரிகளை பி. பாசுகரன் எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1981 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
நாய்ப்பல் பூனைப்பாம்பு

**நாய்ப்பல் பூனைப்பாம்பு** என்பது (*போயிகா சைனோடான்*-***Boiga cynodon***) பூனைப்பாம்பு சிற்றினம் ஆகும். இது ஆசியாவில் சொந்தமான காணப்படும் பின்புற-பற்கள் கொண்ட கொலுப்ரிடே பாம்புகளில் இரவாடுதல் வகைச் சிற்றினமாகும் .

## விளக்கம்
நாய்ப்பல் பூனைப்பாம்பு மிகப் பெரிய பாம்பு அளவிலான பாம்பு ஆகும். இது 2 மீட்டர் நீளம் வரை வளரக்கூடியது. மேல் தாடை மற்றும் கீழ் தாடையின் முன் பற்கள் வலுவானதாக விரிவடைந்து காணப்படும்.

உடல் மெல்லியதாகவும் பக்கவாட்டில் சுருக்கப்பட்டதாகவும் இருக்கும். முதுகுப்புறமாகச் சிவப்பு-பழுப்பு அல்லது அடர் பழுப்பு நிற குறுக்கு பட்டைகள் கொண்டது. தலையின் ஒவ்வொரு பக்கத்திலும் கண்ணுக்குப் பின்னால் ஒரு இருண்ட கோடு காணப்படும். வயிற்றுச் செதில்கள் வெண்மையுடன், அடர் பழுப்பு நிறத்துடன் பளிங்கு போன்று காணப்படும்.

மென்மையான முதுகு செதில்கள் நடுப்பகுதியில் 23 அல்லது 33 வரிசைகளில் அமைக்கப்பட்டிருக்கும். முதுகெலும்பு வரிசையில் உள்ளவை வலுவாகப் பெரிதாக உள்ளன. வயிற்றுப்புற தகடுகள் 248–290 வரையும் வால் பக்கத்தகடுகள் சப்காடல்கள் 114–165 வரையும் காணப்படும்.

## உணவு
நாய்ப்பல் பூனைப்பாம்பு, முக்கியமாகச் சிறிய பறவைகள் மற்றும் பறவை முட்டைகளை உண்கிறது. பல்லிகள் மற்றும் சிறிய வெளவால்களையும் உணவாக எடுத்துக் கொள்ளலாம்.

## இனப்பெருக்கம்
நாய்ப்பல் பூனைப்பாம்பு முட்டையிட்டு இனப்பெருக்கம் செய்யக்கூடிய சிற்றினமாகும். பாலின முதிர்ந்த பெண் பாம்பு ஒரு முறை 6 முதல் 12 முட்டைகளை இடுகின்றன.

## புவியியல் வரம்பு

* இந்தோனேசியா (பாலி, பாங்கா, பெலிதுங், போர்னியோ, புளோரஸ், ஜாவா, கலிமந்தன், மென்டவாய் தீவுக்கூட்டம், நியாஸ், ரியாவ் தீவுக்கூட்டம், சுமத்ரா, சும்பாவா)
* மலேசியா (மலாயா மற்றும் கிழக்கு மலேசியா), புலாவ் டியோமன்
* பிலிப்பைன்ஸ் தீவுகள் (பசிலன், குலியோன், தினகட், லெய்டே, லூசோன், மிண்டானோ, போஹோல், பலவான், பனாய், பொலிலோ, சமர், சிபுடு, சுலு தீவுக்கூட்டம் )

* சிங்கப்பூர்
* தாய்லாந்து

## மேற்கோள்கள்

## மேலும் படிக்க

** Boie, F. 1827. *Bemerkungen über Merrem's Versuch eines Systems der Amphibien, 1. Lieferung: Ophidier*. Isis van Oken, Jena, 20: 508–566.
** Bulian, J. 2005. *Boiga cynodon - die Grüne Nachtbaumnatter*. Reptilia (Münster) 10 (1): 70–77.

பகுப்பு:பாம்புகள்